text:
30.12.08
O erro da falta de política para a Língua ..."
A prupostu di Bianda: "O erro da falta de política para a Língua não é só de JMN. É de toda a nação"
Nos tanbe nu ta xinti ki "sentimos em CV e sistematizamos em PT; algo fica pelo caminho, de certeza". Esse algo pode ser designado de espírito? Es spritu ten di ser rakuperadu pa ben di nos identidadi
Nu ta atxa tanbe ma eru di falta di un pulitika di língua ma e di tudu nos. Pur issu nu ta fla ma nos na Kauverdi nu ta gera nun kultura kriolu y li nu ta kontinua ta vivi dentu kriolu. Logu nos pensamentu fla, repentinu, "sarbaxi" (i)refletidu e montadu na kriolu. Registu skritu di nos pensamentu ten di ser fetu na partuges, ki ta kumesa ku txeu eru (sobretudo relativamente a regras prescritivas) desdi jardin ki ta bai ta mingua y ta fosiliza na Universidadi.
Tudu kenha ki sta vive o midjor mora na Kauverdi ta Papia kriolu. Prova disu e obi, pur izenplu, Xines na Fogu modi kes ta papia, ku sotaki di Fogu y di Praia e Santiagu ta fala badiu. Purtantu, kiston di trabadja oral podi signifika nxina kauverdinadu nativu papia kriolu?! sertamenti ki na. Pode sin nxina nos kriansa modi kes debe trata ses superior, ses pai ku ses mai, padri, prizidenti di republika... enfin ruspetu kes debe ten ku interlokutores di un dialgu. Papia, Papia es ta prende na ses kumunidadi.
Nes mumentu, difende ki klasi pulitika - governu, diplomatas... debe "asumi kauverdianu", pa papia-l" na ses enkontrus di trabadju e un tantu o kuantu dificil pamodi es ta teni ses "notas" y tudu kes otus papelada skrebedu na purtuges, pa otu ladu, na reuniau pode sta argun asesor ki ka sabe papia kriolu. Y mas, kriolu di ilhas ten nuansis morfologiku, sintatiku, semantiku y pragmátiku ki pode leba a algun konfuson nun reuniau des nivel, inda e ka konselhavel di nha pontu di vista. Todavia na parlamentu, nalguns mumentu di trabadju kriolu debe toma konta di diskursu tantu mas ki diputadus txeu bes es ta fala pa ses sirkulu eleitoral.
Papia, si realmenti nu kre dexa di rekizita nos língua maternu pa nu papia so na mumentu ki “nu kre pa tudu kauverdianas e kauverdianus pode ntende-nu” o suma un forma di “omenagem”… ainda ke so isu me ki nu kre, antis di mas nu ten ki kre pratilha kriolu a nível nasional nu ten ki da-l mas spasu na kumunikason sosial nasional. Nu sabe ma tilivison ku Radius ten prugramas na kriolu. Es e bon oki ses distinatariu privilegiadu e nasional, ma falta poi na tilivison y radiu nasional prugrama fetu ku gentis di interior, di otus konsedjus di Kauverdi, un manera di sosializa tudu dialetu, isto a nível di fala. Pamodi so sin ki nu ta konprendi kenha ki sta papia e asimila konteudu y alma des diskursu di omenagi.
Ku isu nu ka kre fla ma nu ka kre es “dos” lingua na Komunikason sosial.
Skrita y sosializason di kes monti manera di skrebe nun uniku ke mas vantajozu pa unifikason. Pa isu e mestidu ten Jornal y revista na kriolu. Ten!? Tudu inisiativa more pamodi falta di apoiu finanseru. N ta kredita ma ku publikason di jornal y revista ku un presu sinboliku (suma Lobu ku Xibinhu ki sta editadu dos titulu pa farol) nu ta Kumesa ta da mas publisidadi y mas valor pa skrebe kriolu. Nu mesti apoiu pa divulgason y valorizason di skrita di kriolu.
Finalmenti, kenha ki dja sta sta skolarizadu na partuges se ta sinti midjor ta skrebi nel dipos di un inormi trabadju y isforsu intelektual, se k adi aria di ensinu e ka debe ser “obrigadu” a skrebe grandis disertason nun língua ke ka prende skrebe. Ago, pa kes nobu jerason, pa manha nu ka lamenta nu ten ki kumesa oji ta asumi ensinu di nos língua maternu na Jardin y na primaria- tudu kriansa debe prende skrebe ses kriolu, kes ta papia na kaza, kanta nos morna, brinka... y nun sugundu mumentu es podi prendi fala ku skrebe partugues y mas dos o mas lingua strangeru. N ta pensa me sin ki nu ta kumesa ta konstrui um lingua Kauverdianu ki ta sirbi Kauverdi, di Santanton te Djabraba. Kazu kontrariu, nu ta kontinua, ate ver, ta papia kriolu y skrebi purtuges.
Nos tanbe nu ta xinti ki "sentimos em CV e sistematizamos em PT; algo fica pelo caminho, de certeza". Esse algo pode ser designado de espírito? Es spritu ten di ser rakuperadu pa ben di nos identidadi
Nu ta atxa tanbe ma eru di falta di un pulitika di língua ma e di tudu nos. Pur issu nu ta fla ma nos na Kauverdi nu ta gera nun kultura kriolu y li nu ta kontinua ta vivi dentu kriolu. Logu nos pensamentu fla, repentinu, "sarbaxi" (i)refletidu e montadu na kriolu. Registu skritu di nos pensamentu ten di ser fetu na partuges, ki ta kumesa ku txeu eru (sobretudo relativamente a regras prescritivas) desdi jardin ki ta bai ta mingua y ta fosiliza na Universidadi.
Tudu kenha ki sta vive o midjor mora na Kauverdi ta Papia kriolu. Prova disu e obi, pur izenplu, Xines na Fogu modi kes ta papia, ku sotaki di Fogu y di Praia e Santiagu ta fala badiu. Purtantu, kiston di trabadja oral podi signifika nxina kauverdinadu nativu papia kriolu?! sertamenti ki na. Pode sin nxina nos kriansa modi kes debe trata ses superior, ses pai ku ses mai, padri, prizidenti di republika... enfin ruspetu kes debe ten ku interlokutores di un dialgu. Papia, Papia es ta prende na ses kumunidadi.
Nes mumentu, difende ki klasi pulitika - governu, diplomatas... debe "asumi kauverdianu", pa papia-l" na ses enkontrus di trabadju e un tantu o kuantu dificil pamodi es ta teni ses "notas" y tudu kes otus papelada skrebedu na purtuges, pa otu ladu, na reuniau pode sta argun asesor ki ka sabe papia kriolu. Y mas, kriolu di ilhas ten nuansis morfologiku, sintatiku, semantiku y pragmátiku ki pode leba a algun konfuson nun reuniau des nivel, inda e ka konselhavel di nha pontu di vista. Todavia na parlamentu, nalguns mumentu di trabadju kriolu debe toma konta di diskursu tantu mas ki diputadus txeu bes es ta fala pa ses sirkulu eleitoral.
Papia, si realmenti nu kre dexa di rekizita nos língua maternu pa nu papia so na mumentu ki “nu kre pa tudu kauverdianas e kauverdianus pode ntende-nu” o suma un forma di “omenagem”… ainda ke so isu me ki nu kre, antis di mas nu ten ki kre pratilha kriolu a nível nasional nu ten ki da-l mas spasu na kumunikason sosial nasional. Nu sabe ma tilivison ku Radius ten prugramas na kriolu. Es e bon oki ses distinatariu privilegiadu e nasional, ma falta poi na tilivison y radiu nasional prugrama fetu ku gentis di interior, di otus konsedjus di Kauverdi, un manera di sosializa tudu dialetu, isto a nível di fala. Pamodi so sin ki nu ta konprendi kenha ki sta papia e asimila konteudu y alma des diskursu di omenagi.
Ku isu nu ka kre fla ma nu ka kre es “dos” lingua na Komunikason sosial.
Skrita y sosializason di kes monti manera di skrebe nun uniku ke mas vantajozu pa unifikason. Pa isu e mestidu ten Jornal y revista na kriolu. Ten!? Tudu inisiativa more pamodi falta di apoiu finanseru. N ta kredita ma ku publikason di jornal y revista ku un presu sinboliku (suma Lobu ku Xibinhu ki sta editadu dos titulu pa farol) nu ta Kumesa ta da mas publisidadi y mas valor pa skrebe kriolu. Nu mesti apoiu pa divulgason y valorizason di skrita di kriolu.
Finalmenti, kenha ki dja sta sta skolarizadu na partuges se ta sinti midjor ta skrebi nel dipos di un inormi trabadju y isforsu intelektual, se k adi aria di ensinu e ka debe ser “obrigadu” a skrebe grandis disertason nun língua ke ka prende skrebe. Ago, pa kes nobu jerason, pa manha nu ka lamenta nu ten ki kumesa oji ta asumi ensinu di nos língua maternu na Jardin y na primaria- tudu kriansa debe prende skrebe ses kriolu, kes ta papia na kaza, kanta nos morna, brinka... y nun sugundu mumentu es podi prendi fala ku skrebe partugues y mas dos o mas lingua strangeru. N ta pensa me sin ki nu ta kumesa ta konstrui um lingua Kauverdianu ki ta sirbi Kauverdi, di Santanton te Djabraba. Kazu kontrariu, nu ta kontinua, ate ver, ta papia kriolu y skrebi purtuges.
Etiquetas: lingua kauverdiana
24.12.08
Regra di djogu
O Liberal Online -: "djuga konken!?..."
E sin propi? O e si popri? O e sin prop?
Karus blogistas,
Dja-m diskiseba, des informason, suma N skesi di di numuru di konta des blogi E sin propi? O e si popri? O e sin prop?: "N kria Kel li ku mesmu fin... ben vindu a es nobu blogi!
Dja-m diskiseba, des informason, suma N skesi di di numuru di konta des blogi E sin propi? O e si popri? O e sin prop?: "N kria Kel li ku mesmu fin... ben vindu a es nobu blogi!
Etiquetas: informason
Bai djuga pedra
brinkadera di mininus ki ka tinha karinhus nen bonekadas di purselana
Konken, pa kenha ki ka sabe, e un djogu ki ta djugadu ku pedrinhas katadu na rubera entri kes mas rolisu, ki ten tamanhu di karanbola. Konken e un djogu pa minis di 5 a 15 anu di idadi (as ves mas). Es era un bes
Konken e un djogu ki pode ser djugadu di dos o di kuato (parseru di dos), ki pode ser djugadu ku un mon o ku dos, ku oitu, dozi, duzases o vinti kuatu pedrinhas. Kada djugador ta po na djugo igual numuru di pedrinhas, ki duranti djogu el ten ki faze “fidju”
Djugadors ta sinta frenti frenti (si es e dos es ta djuga un kontra kelotu y si es e kuatu es podi djuga parseru di dos konta dos).
Tenpu di djogu ta dipendi di monti kuza: djugador, numuru di pedras ets.
Lugar di djogu pode ser na txon di inpena ou kintal di kaza, na rubera, na sombra dibaxu di arvi. Podi ser trenadu sozinhu.
Es djogu e sin:
1) po kes pedrinha na un mon o na dos, konformi regra kunbinadu, (djuga ku un mon o ku dos mon)bota pa riba y bira kosta mon pa dixa ki pedras kai riba del. Debe fika pelu menus um pedra riba kostal mon - si fika mas di ki un, djugador ten ki parti-l so ku movimentu di kostal mon o di dedu, ma na fin ten ki fika senpri un pedra. Djugador ten ki tene kudadu na ta parti pamodi si kai tudu pedra e ta perde djogu. Tanbe djugador ta perde si na virada ka fika ninhun pedra riba kosta di mon e ta perde pa kenha ki e sta djuga kontra el .
2)Kel un pedra ki ta fika, dispos di partidu, ribal kostal mon, ku kosta di mon, djugador ta bota-l pa riba y ku mesmu mon el ta paluta-l ku palmal mon.
3) es pedra palutadu ta botadu pa riba, ago ku mon, y anti del txiga txon djugador ten ki konsigi panha, kodjeda o barreda, na kes pedra ki kai spadjadu na txon se frenti, un, dos, tres, kuatu, sinku o mas, konformi konbinadu y ku mesmu mon paluta kel kel bota pa altura, sen ki nihnun des kai ( si un o mas pedra kai e ta perde djogu pa kenha kel sta djuga ku el.
4) Djugador pode kodje kes pedra: panha-s un a un ku ponta di dedu, o arombo-s: bare mon na txon e panhas kes pedra di s uso bes. Konsuanti e forma ki djugador ta panha kes pedras sin e nomi: “kodjeda” o “aronboda”. Djugador ta perde se ka konsigi panha numurus di pedra konbinadu na un uniku movimentu, istu e, ora kel bota pedra pa altura el tek ki panha di kada bes kel numuru di pedra konbinadu, kodjeda o aronboda.
5) Kes pedrinha ki ta fika na txon ta ser panhadu di forma kodjeda o aronboda (un a un, dos a dos, três a três… suma konbinadu antis di djogu) te kaba. Si djugador panha tudu kes pedra sem perdi, na fine l ta tra un o dos pedra, kel ta txoma di “fidju” . Es fidju(s) ta fika di fora na rodadas seginti.
6) Novamenti, djugador ta djunta kes pedra restantis na mon el ta bota-s pa altura e ta bira kostal mon pa ki riba del fika un. Si fika mas es ta partidu (odja 1) el ta kontinua djogu. Si el ka perde na ninhun di kes movimentu… na fin el ta tra mas un pedrinha, purtantu mas un fidju. Ora kel perde el ka ta tra fidju el ta pasa djogu pa kenha kel sta djuga kontra el. Ken kel sta djuga kuel ta djuga, pa kada djogu sen perde na fin el ta tra un o dos fidju tanbe y el ta kontinua ta djuga te kel perde y sel perde e ta pasa di nobu djogu pa kenha kel sta djuga kuel… Djugadors suma ta bai ta bai ta ganha ta bai ta tra fidju… ta bai ta perdi ta bai ta pasa djogu sen tra fidju.
Djogu ta kaba ora ki tudu pedra ki sta na djogu ser fidjadu tudu (djogu pode kaba tanbe logu ki un di kes djugador fidja mas ki metadi di pedras ki sta na djogu).
Djugador ki ta ganha djogu e kel ki konsigi tra mas numuru di fidjus, na fin di djogu.
Konken, pa kenha ki ka sabe, e un djogu ki ta djugadu ku pedrinhas katadu na rubera entri kes mas rolisu, ki ten tamanhu di karanbola. Konken e un djogu pa minis di 5 a 15 anu di idadi (as ves mas). Es era un bes
Konken e un djogu ki pode ser djugadu di dos o di kuato (parseru di dos), ki pode ser djugadu ku un mon o ku dos, ku oitu, dozi, duzases o vinti kuatu pedrinhas. Kada djugador ta po na djugo igual numuru di pedrinhas, ki duranti djogu el ten ki faze “fidju”
Djugadors ta sinta frenti frenti (si es e dos es ta djuga un kontra kelotu y si es e kuatu es podi djuga parseru di dos konta dos).
Tenpu di djogu ta dipendi di monti kuza: djugador, numuru di pedras ets.
Lugar di djogu pode ser na txon di inpena ou kintal di kaza, na rubera, na sombra dibaxu di arvi. Podi ser trenadu sozinhu.
Es djogu e sin:
1) po kes pedrinha na un mon o na dos, konformi regra kunbinadu, (djuga ku un mon o ku dos mon)bota pa riba y bira kosta mon pa dixa ki pedras kai riba del. Debe fika pelu menus um pedra riba kostal mon - si fika mas di ki un, djugador ten ki parti-l so ku movimentu di kostal mon o di dedu, ma na fin ten ki fika senpri un pedra. Djugador ten ki tene kudadu na ta parti pamodi si kai tudu pedra e ta perde djogu. Tanbe djugador ta perde si na virada ka fika ninhun pedra riba kosta di mon e ta perde pa kenha ki e sta djuga kontra el .
2)Kel un pedra ki ta fika, dispos di partidu, ribal kostal mon, ku kosta di mon, djugador ta bota-l pa riba y ku mesmu mon el ta paluta-l ku palmal mon.
3) es pedra palutadu ta botadu pa riba, ago ku mon, y anti del txiga txon djugador ten ki konsigi panha, kodjeda o barreda, na kes pedra ki kai spadjadu na txon se frenti, un, dos, tres, kuatu, sinku o mas, konformi konbinadu y ku mesmu mon paluta kel kel bota pa altura, sen ki nihnun des kai ( si un o mas pedra kai e ta perde djogu pa kenha kel sta djuga ku el.
4) Djugador pode kodje kes pedra: panha-s un a un ku ponta di dedu, o arombo-s: bare mon na txon e panhas kes pedra di s uso bes. Konsuanti e forma ki djugador ta panha kes pedras sin e nomi: “kodjeda” o “aronboda”. Djugador ta perde se ka konsigi panha numurus di pedra konbinadu na un uniku movimentu, istu e, ora kel bota pedra pa altura el tek ki panha di kada bes kel numuru di pedra konbinadu, kodjeda o aronboda.
5) Kes pedrinha ki ta fika na txon ta ser panhadu di forma kodjeda o aronboda (un a un, dos a dos, três a três… suma konbinadu antis di djogu) te kaba. Si djugador panha tudu kes pedra sem perdi, na fine l ta tra un o dos pedra, kel ta txoma di “fidju” . Es fidju(s) ta fika di fora na rodadas seginti.
6) Novamenti, djugador ta djunta kes pedra restantis na mon el ta bota-s pa altura e ta bira kostal mon pa ki riba del fika un. Si fika mas es ta partidu (odja 1) el ta kontinua djogu. Si el ka perde na ninhun di kes movimentu… na fin el ta tra mas un pedrinha, purtantu mas un fidju. Ora kel perde el ka ta tra fidju el ta pasa djogu pa kenha kel sta djuga kontra el. Ken kel sta djuga kuel ta djuga, pa kada djogu sen perde na fin el ta tra un o dos fidju tanbe y el ta kontinua ta djuga te kel perde y sel perde e ta pasa di nobu djogu pa kenha kel sta djuga kuel… Djugadors suma ta bai ta bai ta ganha ta bai ta tra fidju… ta bai ta perdi ta bai ta pasa djogu sen tra fidju.
Djogu ta kaba ora ki tudu pedra ki sta na djogu ser fidjadu tudu (djogu pode kaba tanbe logu ki un di kes djugador fidja mas ki metadi di pedras ki sta na djogu).
Djugador ki ta ganha djogu e kel ki konsigi tra mas numuru di fidjus, na fin di djogu.
Etiquetas: era un bes
23.12.08
Faaala, faala...Korason!
Etiquetas: Ritratu
Subscrever: Mensagens (Atom)


c: text/html

text:
Lobu ku Xibinhu
Le loup et Chibinho
Conte Créole
Ilha de SantiagoCap-Vert
Conteur
Júlio Soares
Dja es bai spia pa tudu Kural-di-Baxu, pa tudu Fazénda, pa Tras-di-Munti, pa Pónta-Furna, pa Biskainhu, es bai pa Matu-Brazil, pa Lagoa, pa Txan-di-Djunku, pa tudu zóna di Tarafal, nada kume es ka atxa! Nton, es rezolve bai konsedju Santa Katrina.
Na konsedju Santa Katrina, es anda Piku, Belen, Santana, ti ki es ba txiga Praia. Fómi toma na es. Nton, es torna volta pa Santa Katrina. Na Santa Katrina, es ta atxa limaria di algen, es ta kusia, es ta kume.
Nton, Xibinhu tinha un katxór. Lobu tanbe e' tinha un katxór, katxór móre, e' fka so ku osu di katxór. So ku kavera di katxór. Nton, kelóra ki es bai, katxór di Xibinhu pega kabra ki e' mata, Lobu ta bai ku si kavera di katxór, e' ta bai na korida, e' ta fla :
— Xibinhu, Xibinhu. raganhadu dja pega!
Raganhadu dja pega. Raganhadu go e kel kavera katxór mortu. Nton Xibinhu, e' ka éra mas koitadu. Éra até mas spertu ki Lobu. E' nganaba Lobu txeu. Mas komu Lobu e si tiu, nton e' ta dexa Lobu ku kel karni, Lobu ku si karni, Lobu ta kume.
Ma, kontise ki bira si, Lobu ku Xibinhu, es supara di kunpanheru, es raparti. Xibinhu bai pa un ladu, Lobu bai pa si ladu. Nton, Lobu kumesa ta pasa fómi. Xibinhu N ka sabe módi ki rodidja la, e' ba serta ku un kau na rubera, e' bai serta ku un pé di fgera, fgera parida. Xibinhu sota na fgera, Xubinhu kume fgera, kume fgera t'óki farta. Nton, kel diâ, dirapenti, N ka sabe módi ki Xibinhu sa ta ben si, e' kontra ku Lobu, ki Lobu sta koitadu, koronhadu, ki dja magrise ki dja bira bédju, kuazi ta móre. Un bes, Lobu fla:
— E Xibinhu!... Abó undi ki bu sta, ki bu sta gordu, rixu, balenti, ki mi dja N buska-u, N ka atxa-u?... Ami kuazi N ta móre di kel manera li!
Xibinhu fla:
— Ami N sai pa li... N distranka nha bóita! Ba ta parse un kuzinha pa la, N bai ta kume, N ka móre di fómi. Lobu:
— Xibinhu, abó li bu sa ta kume kusa ben sabi, ki tene-u di kel manera la ! Nton, Lobu go rezolve go ngana Xibinhu. E' fase ma e' tene dór na denti, e kumesa ta:
— Ui-ui-ui-ui... o Xibinhu!... o Xibinhu! Tra-m un kuza na denti lisin sin, pamódi... lnda Xibinhu fla-l si :
— Xa-m tra-u el ku kel padas di pó.
— Pó go, nau!... Ku pó go, nau! Pó go, óra ki nos mai móre, nu ta fase kaxon di nos mai.
Nton, Xibinhu fla si :
— Nton xa-m tra ku kudja.
Ku kudja tanbe e, fla:
— Be Xibinhu!... Ku kudja?!... Pelu-amor di Diós! Abó, bu ka odja ki, óki nos mai móre, nu ta kose mortadja
nos mai?!
Nton Xibinhu fla si:
— Nha tiu, nton ku kusé ki N ta tra?
E' fla Xibinhu:
— Xibinhu, tra ku dédu!
Un bes, Xibinhu fla:
— Abó dédu módi ki ta kanba na ratxa denti?...
— So siridja un kuzinha!
Xibinhu mete-l dédu na bóka, e' fa:
— Perankuantu bu ka fa undi ki bu atxa kusa ki bu a ta kume, N ka ta larga-u dédu!
Nton es bai, es bai t'óki txiga na kel fgera. Figu éra altu.
Un bes, Lobu fa Xibinhu si:
— Xibinhu, abó, kel li go módi ki bu a ta subi pa bu tra fgu la di fgera?
E' fla:
— Nha tiu, e fasil. Nhu obi li, pa fgera ben ti txiga na nos, nu ta fa "Figera, dixi dixeti", figera ta dixi, nu ta
subi. Pa nu subi, nu ta fla "Figera, subi subeti", figera ta subi.
Nton es fla:
— Figera, dixi, dixeti!
Figera dixi, es subi. Nton es fla:
— Figera, subi subeti!
Es kumesa kume. Kume fgu, kume fgu, kume fgu, kume di parmanhan, Xibinhu fla:
— Nha tiu, sta noti!... Gósi e óra di nu bai kaza! Nu ba, i ti manhan nu ta ben.
Lobu fla si:
— Si bu ta bai, bu bai bo so, pamódi ami N ka ta bai!... Ami, timenti N ka tra tudu kel fómi ki N tene dentu bariga li, nun kau N ka ta bai! Xibinhu fla si:
— Nha tiu, ami dja N bai!
Xibinhu fla figera "dixi dixeti". E' dixi. Kantu ki e' dixi, unbes Lobu fla si:
— Xibinhu, abó módi ki fgu ta subi?
— Fla "figera, subi subeti".
E' fla:
— Figera, subi subeti!
Figera subi.
E' fla agó:
— Go pa dixi, módi ki N ta torna fa, si N bira na bai kaza?
— Nha tiu, bu ta fa "fgera, dixi dixeti", bu ta dixi.
Lobu era buru, kaba éra mantekaskul, sima nu ta fa na kriolu li na Tarafal, pa es tadja-nu. Nton e' kume. Kantu ki dja e' kume, ki dj'e' farta, ki dja bai da meia-noti, da-l gana bai kaza, e' rezolve fa fgu pa dixi. El tanbe, e' ka lenbra. Ael, bóka sa ta lenbra so na "subi subeti". E' fla:
— Figera, subi subeti!... Figera, subi subeti!
Figera subi, subi, ti ki txiga na séu, ki bai roka la na Nhordes. E' bai, e' atxa nhu San Pedru la, San Pedru fa-l si:
— Rapas, abó, kusé ki bu sta fase ?
E fla :
— Nau. Ami e un fgera ki traze-m ti ki N txiga li!. Ami go N kre bai kasa.
E' fla:
— E, abó, módi ki bu kre bai kasa, sin? Bon, sabe kusé ki bu ta fase!...
Toma kel péli di kabra, bu bai laba na mar pa tra gordura, pa tra tudu xuxéza, nu ta bem. nu ta ben fase un tanboru, N ta da-u, bu ta bai téra na el.
E. Lobu e falmadu! El, sima e' staba fartu, kantu ki e' bai bera mar ku kel péli, e' txiga, e' kumesa ta bai tra papel di péli, e' bai ta kume manenti. Kantu e' txiga, dja e' kaba kume kel péli moku. Kantu ki e' ben, e' fa San Pedru si:
— Nho, nhu ka sabe ma N bai, N atxa mar brabu, N da primeru "xuati", mar toma-m péli, bai ku el?
— Agóra, módi ki N ta fase?... Dja go, abó bu ka ta bai laba péli mas!
Nton, San Pedru manda anju:
— Bai laba péli, bu ben traze-m, pa N fase tanboru, nu ta mara kórda, bu ta dixi. Kelóki bu txiga téra, bu ta toka tanboru, N ta obi li séu, N ta korta korda. Mas, óra ki nhu txiga téra, Lobu!
— N sabe ma bo e trakinu, bu ten kabésa rixu. mas e t'óki bu txiga téra!
E' subi na tanboru, kumesa ta ben, dja e' ben, dja e' ben. kantu ki e' bem, e' ben, e' odja un fransedja, primeru e' odja un korbu, e' fa korbu si:
— Da-m un padas di kel kuskus ki bu tene la, N ta toka-u un muzika sabi! Un bes, korbu fa:
— Na, mi nha kuskus N ka ta da-u!
E' fla:
— Be… korbu!... Da-m un padas di kuskus, N ta toka-u muzika sabi.
— Ná, nha kuskus N ka ta da-u!
E' ben ti te, e' odja fransedja, e' fla:
— Fransedja, badja, N ta toka-u muzika xabi!
Fransedja fla:
— Pa N badja?!...
E' fla:
— Badja, N ta toka-u muzika xabi.
Un ves, fransedja kumesa ta badja, e' toka tanboru "tantan-ta-ta-ta-tan". San Pedru sapa kórda la di riba, e' ben "vuuuuuuuuuuuuuu", e' fla:
— O Xibinhu, o Xibinhu!... Konpo kama!... O Xibinhu, konpo kama!
Xibinhu bai na un boronsera, e' distanpa un mundi garafa di kuka, kebra garafa, fase vidru, kebra garafa, fase kama, stende, kantu ki e' ben, kantu e' txiga, e' da na txon "van".. Kai, móre. lnda t'inda N dexa Xibinhu ta txora si tiu ki móre!
Sapatinha rubera riba, sapatinha rubera baxu, kenha ki sabe mas, konta midjór!

robotstxt: allowed

filter: keep


text:
Boston Workers' Compensation Lawyers
Dja bo sufre firimentus na trabadju? Kel lei di indemnizason di trabadjadoris ta iziji inpregadoris na paga dispézas médikus y pagamentus pur inkapasidadi tenporáriu ô di longu prazu pa inpregadus lezionadus na trabadju. Obijetivu di kel lei é pruteji y garanti benifísius pa inpregadus ki sufre ferimentus ligadus a trabadju.
Si bo atxa ma bo deve faze kexa na kel ária li, é inpurtanti pa bo kontakta-no imediatamenti. Nos é adivogadus xperientis na indemnizason di trabadjadoris na Boston. Pa más ki bo spera, más probabilidadi tene di perde provas físicas inpurtantis y ta fika más difisil pa atxa kalker tistimunha putenti di kel insidenti.
Si bo stiver involvidu na un asidenti ki ta iziji rikonpensa di trabadjador, sigui kes pasus inpurtantis li pa bo podi proteji bos interesis:
- Kontakta un adivogadu xperienti na indemnizason di trabadjador di Massachusetts pa djudau proteje bos direitus.
- Ka bo faze kalker diklarason pa inpreza di sigurus ô sina kualker dokumentu di siguru antis di bo konsulta ku un adivogadu.
- Si bo xinti algun dor ô diskonfortu dipos di asidenti, bai imediatamenti pa ôspital pa bo pode toma kuidadus médikus apropriadus.
- Sigi kada konsedju dadu pa médikus profisional, inkluindu konsultas di akumpanhamentu y tratamentu.
- Si bo sta bai fika atrazadu pa trabadju, lenbra na toma un anotason médiku ta splika ma bo foi akonseliadu pa un dotor pa fika un tempu di folga.
- Más inpurtanti di tudu, konsulta ku un adivogadu di indemnizason di trabadjador di Boston, pa garanti ma bo sta sienti di bos direitus legail rilasionadus ku asidenti y firimentus. Kes adivogadus di Skritóriu di Adivokasia di Christopher Sullivan, P.C. ka ta kobra nada pa un konsulta inisial pa bo ka ten absolutamenti nada á perdi na fala ku nôs sobri bo asidenti y bos firimentus.
Kontakta-no
Konsulta Gratis
Prefer to schedule a call in advance? Pick a date and time that work best for you with our appointment scheduler.


text:
Anual Kopa Cabo Verde é un torneiu di futibol un poku diferente y é, desdi 2011, un inportanti konpunenti di trabadju di pa angariason di fundus pa Delta Cultura. Na un pikinoti torneiu di kanpu patrosinadu pa Didi Constantini, kês ekipas di hobby di enpresa es ta konpiti pa ganha kel kubisadu troféu (challenge cup). Tanbê , kês ki txóma ekipa di kumunidadi, es ta partisipa na nos torneiu. Sês djugadoris es é maior parti di rekirentis di asilus, vendedoris di jornal di rua ó imigrantis. Nu kre mostra ma futebol, é un di kês djogus mas pupular di mundu, tanbi podi ser usadu sima un instrumentu pa disenvolvimentu y integrason sosial.
Paralen di disinpenhu disportivu, obijetivu é pa bon proposítu. Ganhu di renda di torneiu é pa finansia Centro de Educação Tarrafal na Cabo Verde. Kês táxas di inscrison di ekipas é kês primeru duason.
Kel torneiu ta ser djugadu na un kurtu kanpu (5 djugadoris + guarda-redis). Kêl forna di torneiu dipôs di tudu inkrison. Klaru ki tanbê nu kre kunprimenta djugadoris y ekipas.
Paralen di kampu nu ta garanti un bon programa ku pratus y bebidas Cabo-verdianos, (pintura ó artizanatu) y múzika.
Asi nhu ta teni possibilidadi di conxi pessoas interesadus y participa di un interkanbiu interkultural.
Na kasu di intersi ó dúvidas, entra en kontactu ku: Michael Deltacltura.org


text:
Pa da kriansa y jovens ki ta frikuenta Centro un dia xeiu de diverson, Delta Cultura (CEDC) organiza un festa de Natalicia ku partisipason di mas di 70 Kriansas, paralen di festa, tinha txeu jogus, filmis di Natal, exposison etc. Centru y tudu funsionárius ta aproveita pa deseja a todus un Santo Natal y un […]
Year: 2016
Palestra “Alimentason Infantil”
Na âmbitu di temátika “Alimentason”, i logu dipois di si risenti kriason di Jardin di Infânsia, Delta Cultura organiza un palestra na passadu dia 5 di Dezembru, ki konta ku presensa di Nutrisionista Dr. Daniel Sanches. Palestra kumesa pa volta das 14h30 i tenha bastanti aderênsia pa parti di famílias di kriansas. Principal obujetivus é […]
Kanpanha di Linpeza
Centro di Educação Delta Cultura (CEDC) organisa na passada sexta-feira (3 de Dizenbru), si primeira kanpanha di linpesa di presenti anu letivu. kes linpesa sta ser feitu pa kriansa , jonves y tudu monitores(as), voluntárias y voluntários ki ta fasi parti di Centro. Duranti tudu períudu di manhã, nu ten kel preokupason pa ricolha di […]
Palestra VIH/SIDA
Duranti serka di 50 minotus di konversa y prátika Centro da Educação Delta Cultura (CEDC) sob konduson di psicóloga Anselmina Tavares, realiza es manhã un palestra sobri VIH/SIDA ku serka di dós dezenas di jovens kita frequenta Centro, monitoris y vuluntárius di mesmu Centro. Ku un konversa abertu y diretu ki tenpu passa taxi y […]
Kampu Voleibol
Sima disportu un é sinónimu di saúde i ben istar, nton Centro da Educação Delta Cultura (CEDC), já teni un kanpu di voleibol. Kriason dreferidu kampu pretendi da kriansas y jovens di Centro un oportunidadi di puder pratika un novu tipu di disportu i fazi xinti kada bes mas felizis. Pa da mas vida na […]
Workshop di Magazini
Di 21 a 25 di Novenbru di 2016, Centro de Educação Delta Cultura (CEDC) fasi un workshop di Zine, distinada a kriansas y jovens di Centro. Zine é un tipu di publikason inpressa di baixu kustu di pruduson, ki pode ingloba diversus temas. Workshop ki sata ser konduzidu pa Doutora, Artista Visual y Professora-adjunta na […]
Formason di trenador di futebol pa kriansas
Dja bu kansa di xinta na kasa ó na rua ku nada fasi? Bu kre partisipa na mudansa sosial atravês di futebol? Bu kre prendi ser trenador di futebol pa kriansas y jovens? Delta Cultura ta dou kel oportunidadi gosi. Mininas, rapasis, mudjeres, omi … tudu algen é ben vindo. Basta bu ten interesi y […]
Mesa ridondu “ Disenvolvimentu di Idukason Infantil”
Ku vista di rikonhesimentu di kriânsas – meninus y meninas pikinoti ku sujeitu di diretu a Idukason, rikunhesidu sima sidadon ativus, partisipativus y produtoris di kultura, Centro da Educação Delta Cultura (CEDC),, organisa na dia 17 de Junhu (sexta feira) un mesa ridondu alusivu a tema “ O Desenvolvimento da Educação Infantil” ku orador Florian […]
Grupus di Voluntárius Portugueses na Delta Cultura
Na anbîtu di un koperason entri Delta Cultura y plataforma digital pa vulutários Para Onde? Delta Cultura ricebi mas vuluntárius ki ten stadu ta ben presta servisos volutariadu na Centro de Educação Delta Cultura. Vuluntárius formadu na en diferentis árias, Keli é kês grupu di voluntárius, ki nu teni “minina di kasa”, Alexandra Coelho, konsiderada […]
Marcha Incluson Sosial
Sobri lema “Educação Infantil, 1º passo para a inclusão” o Centro da Educação Delta Cultura (CEDC) en parseria ku Rede Nacional da Campanha de Educação Para Todos (RNCEPT) rializa na passadu Sábado, 4 di Junhu en kumemorason à Simana di Educação Para Todos, un marcha na Cidade do Tarrafal, pa relembra sobri direitu di idukason […]
Partida Amigável entri Cabo Verde vs Portugal
Centro de Educação Delta Cultura realiza na passadu dia 14 de Maio, sexta-feira, un partida amigável entri funcionários di Delta Cultura (Cabo-verdianos) y kês voluntárius di Delta Cultura (Portugueses). Partida foi ben disputada, pa tudu dôs equipas, kel inkontu é pa ingrossa kada bês mas laços di amizadi entri tudu ekipa.
Visita Guiada à Estufa di kulunatu
Na ânbitu di kumprimentu di prugramas idukativus, Centro de Educação Delta Cultura rialisa na dia 10 di Abril na stufa giadu pa gerenti di stufa, Senhor Angel Alamo, un inpresariu di ilhas di Canárias ki dja ten 5 anu ki disenvolvi projetu na kulunatu. Visita foi rializadu entri 09:30 a 11:00, i konta ku prisensa […]
Palestra sobri Tékinikas di Kumunikason na Microsoft PowerPoint
Delta Cultura realisa na passadu 9 de Maio dôs palestras idukativus sobri tékiniku y kumunikason na Microsoft PowerPoint en parseria ku Escola Secundaria do Tarrafal. Palestra foi fetu pa Sinhor Pedro Pereira, un Portugues lisiensiadu na Bioengenharia – Engenharia Biomédica, e mestre na física média ki sta li na Delta Cultura desdi 19 de Abril […]
Palestra Pensamentu krítiku
Centro de Educação DC rializa un palestra sobri pensamentu krítiku pa kriânsas, jovens funsionarius y voluntárius di Delta Cultura. Palestra ki foi prisentadu pa vuluntária Marta Cauto. Foi un bon apresentason di tema, y ku tenha txéu partisipason di grupus involvidas. Delta Cultura ta parabeniza y agradessi kel bon apresentason fetu pa parti di Marta […]
Workshop di Kapueira
Centro de Educação Delta Cultura rializa na dia 26 di Abril di 2016 un workshop di kapuera en parseria ku prufissor di gurpu lokal Abadá Kapuera Carlos Manuel mas konxedu pa James. Workshop konta ku serka de 80 kriânsas y jovens di assosiâson Delta Cultura Objetivu é passa pa divulga un poku di modalidade ki […]


text:
Agora David Leite já não é leigo. Agora é também licenciado em Linguística e dos melhores! konfesa “el staba ta da pa dodu”. Bon, na nha manera di odja, era preferivel e kontinuaba ta da pa dodu ki ta fikaba-el midjor di ki arma en spertu i porta-vos di ignorantis na kestãu di língua i linguistika. Komu algen ki staba ta da pa dodu el ta kababa pa sklaresi tudu kenha ki teneba duvida sobri alkansi stratejiku di AK.
DL sta elabora se opiniãu ku bazi na se ignoransia Linguistiku propi i na ignoransia di kumentadoris dismultiplikadu, en varius nick-name na blogosfera . Tem razãu DL i otus elites Kabuverdianu ora ki es ta fra ma AK ka foi sosializadu di forma mas kuretu. Ka foi sosializadu en tenpu nen opiniãu i konjeturas di leigus ka foi dadu ninhun tratamentu, mas isu ka pode signifika ma AK ka ta da pa skrebe tudu variantis di kriolu. El ta da sin sinhor! Isu sta garantidu pa kenha ki ta intende di skrita di Lingua i kultura di tudu povu ki ka tinha tradisãu di skrebe se língua i ki gosi sa ta skrebe-l. Agora, skodje si ta ser “etimologiku” o “fonologiku” e un SKOLHA ku bazi na studus linguistiku. Purtantu li, nes SKOLHA so academikus ku trabadju sientifiku na domínio di Lingua i Linguistika e ki ta merese ser obidu. I es es foi obidu pa puder pulitiku. Klaru, dispos di obidu tumadu desizon. I foi tumadu: ofisializasãu di Ak pa tudu algen ruspeta o aprizenta se pruposta pa midjora-l o ate substitui-l.
Fla ma ka “Até porque não existe, nem poderia existir, consenso ou unanimidade entre os próprios linguistas, filólogos e outros estudiosos, já para não falar da sociedade literária e da sociedade em geral.” E mesmu di kenha ki sta bota berdi pa panha maduru… “da pa dodu!” Ignora ma kes intervinientis ki el aponta li ka ten interesis outru… Es ki e kontra ofisializasãu di LKv ten ses propi ajenda… Aseitavel en dimokrasia, meu!
Djobe inkonstitusionalidadi na intertisius di Kontituisãu di Republika di Kabu Verdi na un asuntu komu ofisializasãu di LKv e mas un stratejia pa adiamentu “sine die” di aprovasãu di skrita ofisial di LKv. Alias, e kontinua ta viola direitu di kriansas di Kabu Verdi: Es ten direitu di prende skrebe na skola publika di se tera Lingua ki es ta papia na ses kumunidadi.
Ignora o proibi un direitu di “Alupecólogos” di ta fla kes ki es kre e tanbe un violasãu di Konstituisãu. Es e livri pa es faze kumentarius ki ta das na gana. Asin komu kes “leigologos” ten es direitu garantidu na Konstituisãu. Ago, so pode ser “da pa dodu” junta-s ku Linguistas Nasionais i Strangeru ki ten tidu i ta kontinua ta ten un postura di seriedadi peranti ofisializasãu di Lingua Nasional.
Kontinua ta insinua “da pa dodu” seu intelektual!
DL e ka e dus ki e kontra AK, mas na ses artigu di opiniãu ta mostra klaramenti ma el e kontra. Artigus ta mostra so ladu mas pretu (mas gravi e ka rikonhesi se ignoransia linguistiku!). El ta puzisiona komu un intelektual uniku “leigo” na duminiu di pedagojia di Lingua, ku ideias pseudo-linguistiku i komu pulitiku difensor di kel ki e midjor pa tudu Kabuverdianu.
Ora ki DL ta skrebe ma AK ta poi en kauza a unidadi nasional, el ta skise ma Lingua falada ki nu ta uza a nivel Nasional ka ta poi es unidadi nasional em kauza, prova disu era nu obi Pulsar Informativu, RNCV di tudu sesta-fera undi korespondentis di kada Konsedju ta fala na "Lingua di Tera". N ta prubeta pa informa ma na nobu programasãu es dja kaba ku Pulsar na Kriolu, ki ningen ka iziji pa ser na purtuges. A partir di gosi Lingua di es “Pulsar Informativu” di sesta-fera ta fika na livri arbitriu di korespondentis. Komu es korespondentis es e tudu spertu es fika logu ta da ses xou na ses Lingua Purtuges. I pa dilisia Portugesis ki sta na Kabu Verdi: - ki pretuges?!
DL ta ignora ma na Kabu Verdi di fatu ten dos Lingua ku funsãu ben o mal siparadu: LKv i Lingua Portuges. Primeru e pa papia (fala) na tudu banda i kel sigundu e so pa skrebe i pa fala na meius di komunikasãu sosial, respetivamenti Jornais i RTC. Naturalmenti, dos Língua, purtuges e tradisionalmenti “etimolojiku” i kriolu kredu e ku skrita “fonolojiku”.
Fingi ka sabe ma kuza ki kredu e pa nxina minis (di 5, 6, 7 anu i sigintis) di nos tera skrebe ku “regras” propi di língua ki es ta papia, ku regras di skrita standardizadu pa es pode ser lidu tanbe ku “regras”, na Lingua ki es ta papia en primeru lugar, istu e, antis di nxina mininus papia, le i skrebe na Lingua Portuges, sta nxina mininus skrebe na língua ki es ta papia. Enfin, skrebe sen tradusãu kuza ki es ta vive na ses komunidadi. E lansa konfuzãu deliberadu entri nos dos Lingua ki nu ta konsidera nos Patrimoniu.
Ignora ma kredu tanbe pa Purtuges ta pasa ta ser nxinadu komu ta nxinadu un Lingua sigundu, ku metodolojia propi ki e efikas. Si onti nu ta odjaba na komunikasãu susial di Kv ma kauverdianus ten difikuldadi na ta papia purtuges i oji nu ta konstata ma difikuldadi tanbe sta na skrebe i na leitura - Nu debe pergunta e Pamode?
Ben, es e un kistãu di fundu, ki ten rasposta, mas e pa da mas performance aos nossos alunos no bem falar e escrever Português. Fla-s ma fala purtuges e ka so sintaxe!
Oji en dia kenha ki ta fala ben i ta skrebe bon purtuges na Kabuverdi?
Ora ki DL ben ku es artigus pa faze publiku intendi ma ku introdusãu di LKv na sistema di ensinu ta signifika kore ku lingua purtuges e nu minimu ser poku seriu. Purtantu, DL e “anti-alupec” di fatu.
DL ignora ta diskonxe es verdadi li ki e ben atual: Lingua ofisial e un sigundu língua di karkel pais. E Lingua ki ta ser nxinadu i prendedu na skola. Lingua di komunikasãu Nasional ten di ser kuidadu “ku regras minimus” pa ki tudu falantis pode entende kuze ki sta fladu (na oralidadi komu na skrita).
DL ta buska varius forma di fla, formas di kes mas arkaiku di pronunsia, mas tudu inteligível i ki siensia di linguuagen ten dadu rasposta pa el poi en duvida i kestiona funsionalidadi di “alupegrafia” di LKv na ses varianti: Odja kel sitasãu :“... devemos interrogar-nos sobre a correlação entre os diferentes crioulos. “Arrlomp” e “grinhasin” em S. Vicente, “ralampu” e “gosi-li” em Santiago... Sabe o Sr. Ministro o que significa “bo n’konterdiés mim de fôvor”? Significa, no crioulo que é o seu, “ka bu kontraria-m, di zimola”. “Bo n’bés” significa “ka bu bâi”, “bô ndzês” “ka bu flâ”... Ora, como imagina o Sr. Ministro um professor de Santiago a dar aulas em S. Antão ou vice-versa? Note-se que já numa mesma ilha há variantes : em S. Antão, “mlhêr/muêr”, “oiá/uá”; “skuê/skulhê”; em S. Vicente “amdgêr/mdgêr”, “skuí/skulhê”, em Santiago “deuz/dioz”, “kauberdianu/kabuverdianu”... Pois e Sinhor DL, kumentariu sklaresimentu e ki kenha ki bai skola ta bai ta nxinadu “tudu Leksiku” ki sta en uzu na se kumunidadi di falantis. Si nho pega na Disionarius i na gramatikas publikadus nho ta atxa rasposta pa tudu inkietasãu i duvidas ki nho tene, nho i sigidoris ki e kontra ensinu di LKv na skola di Kabu Verdi i ki ta invoka motivus sima di Nho. E Skola ki ta ben nxina minis faze skolha di leksiku i di kuze ki e gramatikal o nau na LKv!
Na final di tudu prusesu di ensinu di Lingua Kabuverdianu i se padronizasãu manenti-manenti, na Lkv ta resta poku o ninhun livri arbitriu nen na skrita i nen na leitura di testu skrebedu na LKv, pamodi minis ta prende forma “kuretu” i apropriadu di papia, di skrebe i di le na LKv pa tudu Kauvedianu pode intende. E asin ki nu ta txiga nos objetivu: Sosializa kumunikasãu (faladu i skritu) en Lingua Kabuverdianu a nível Nasional sen ambiguidadi nen mal-intendidus.
PS:
Si nu repara na testus skritu ma kantu Lingua Purtuges ki kumesa ta ser skrebedu e ka era uniformi. Nen oji e ka e. Mas oji tudu Linguistas ta studa Storia di Lingua portuges pa konstata komu foi es pasaji di Latin pa portuges... te txiga Lingua Purtuges atual. Vamos fazer o nosso percurso.
Sima sta ki ka pode fika!


text:
Delta Cultura Cabo Verde teni Centro di Educação Tarrafal desdi anu 2005 y, desdi la , txéu prugramas idukasionais kumesa ta surgi. Ten dadu un ativu disenvolvimentu, ki ka odja si fin ti vison di Delta Cultura – kaba ku pobreza atrabês di idukason – gossi é un rialidadi. Keli ka é só un visão di Centro; funsionárius, di gerensiamentu di projetus ti guarda, sta konstantimenti ta trabadja pa desinvolvimentu.
Un brevi risumi di stória di Centro Educação Tarrafal:
- Centro abri porta na dia 8 di Otubru di 2005, depôs di un períudu di konstruson di novi mesis
- Di Otubru di 2005 ti Marsu di 2007, kel foku prinsipal di Centro era da formason prufissional pa karpinterus , korti-kustura, rendas y bordadus, tanbê ku kursus di informátika y di línguas, na ladu tenha trenus di futibol.
- Desdi 2007, kês kriansas y kês adolesentis di skola di futibol es é prinsipal foku di Centro, mas kês prugramas di ensinu fika kada bês mas ativu na kês últimus tenpus. Na kel mundu di oxi, futibol é un grandi porta di entrada pa mudansa sosial y idukativu.
- Na 2013, Centro di Educação foi anpliadu ku mas un novuTarrafal Football for Hope Center. ku finansiamentu di FIFA, mas un edifísiu ku un sala/biblioteka di Informátika, un sala multi-usu, ku un kanpu relvadu artifisial di 40x20m ki konstruídu para-alén di kês sete kasas ki dja isistiba.
TKês diferentis prugramas di Centro, ki sta skrebedu na paginas ta djunta un ku otu.